section_heading: Radnja
paragraph_text: Vraćajući se na početak Drugog dijela, Naruto Uzumaki vraća se u Konohu nakon dvije i pol godine koje je proveo trenirajući s Jiraiyom. Ponovno je upoznat sa svojim prijateljima, koji su također odrasli i postali najmanje chunini, za razliku od Naruta koji je još uvijek ostao genin. Tim 7 je ponovno osnovan u sastavu od tri osobe i, kako bi vidio koliko su Naruto i Sakura napredovali, Kakashi Hatake odluuje održati još jedan ispit sa zvončićima, koji je prvotno bio završen u 4. epizodi Naruta.